## TRAM d’Alacant aplicarà des del 17 de febrer els nous horaris entre Alacant i el Campello que permetran servicis cada 15 minuts

*** Per a fer efectiva esta millora, que afecta directament les línies 1 i 3, FGV ha incorporat nou maquinistes
* La modificació prevista també comporta canvis i millores en els horaris de les línies 2, 4 i 5**

Ferrocarrils de la Generalitat Valenciana (FGV) aplicarà, a partir del 17 de febrer, els nous horaris que permetran oferir servici tramviari cada 15 minuts entre Luceros i el Campello.

Este nou horari, que afecta directament les línies 1 i 3, s’adequa millor les necessitats i demandes actuals dels usuaris, enfront de la freqüència de pas de 30 minuts establida fins a la data.

Esta millora és possible per la incorporació de nou maquinistes i també gràcies a la instal·lació del nou escapament ferroviari de Luceros, que permet augmentar el nombre de trens en circulació i en el qual s’ha invertit, per part d’FGV, prop d’un milió d’euros.

**Altres millores del servici**

A més, amb esta modificació, tots els dies es millora l’oferta en les línies 4 i 1, de manera que l’últim tren des de Plaza La Coruña arribarà a Luceros i no a tallers. De la mateixa manera, l’últim tren amb eixida de Benidorm fins al Campello, fins ara buit, serà de viatgers.

Els dissabtes, diumenges i festius, la línia 3 al final del servici des del Campello a Luceros tindrà el mateix servici que un de laborable (dos trens més que actualment).

En la línia 2 (Luceros-Sant Vicent), en dissabtes, diumenges i festius, la primera eixida des de Luceros s’avança 15 minuts (6:24 en comptes de 6:38 amb freqüència de 30 minuts fins a les 7:24).

A l’inici del servici en la línia 5 (Porta del Mar-Plaza La Coruña), els dos primers trens circulen com a tramvies de viatgers, i els dos últims també circulen com a trens de viatgers entre Porta del Mar i el Campello.

Per a més informació sobre els servicis, els usuaris poden consultar els horaris de pas, a més de les estacions i parades, en el telèfon d’informació d’atenció al client (900 72 04 72), així com en la pàgina web [www.tramalacant.es](http://www.tramalacant.es), l’app oficial i Navilens Go.

Fecha: 16/02/2025